అభినంద్ కుమార్ షావిలి

అభినంద్‌ కుమార్‌ షావిలి భారతదేశానికి చెందిన న్యాయమూర్తి. ఆయన 1993 నుంచి న్యాయవాదిగా సొంతంగా ప్రాక్టీసు ప్రారంభించి 2019 జనవరి 2న తెలంగాణ హైకోర్టు న్యాయమూర్తిగా బాధ్యతలు స్వీకరించాడు.

జననం, విద్యాభాస్యం
అభినంద్‌ కుమార్‌ షావిలి 8 అక్టోబరు 1963లో సుబ్బారావు, యశోద దంపతులకు హైదరాబాద్ లో జన్మించాడు. ఆయన పదవ తరగతి వరకు సికింద్రాబాద్ లోని సెయింట్ జాన్స్ గ్రామర్ స్కూల్, నృపతుంగ జూనియర్ కాలేజీలో ఇంటర్మీడియట్, నిజాం కాలేజీ నుండి బి.ఎస్సీ (డిగ్రీ), ఉస్మానియా యూనివర్సిటీ నుంచి లా కాలేజ్ నుండి ఎల్.ఎల్.బి పూర్తి చేశాడు.

వృత్తి జీవితం
అభినంద్‌ కుమార్‌ షావిలి ఎల్.ఎల్.బి పూర్తి చేసి 1989లో న్యాయవాదిగా పేరు నమోదు చేసుకొని కొంతకాలం న్యాయవాది డి.లింగారావు వద్ద జూనియర్‌గా పనిచేసి, తర్వాత విశ్రాంత న్యాయమూర్తి జస్టిస్‌ నూతి రామ్మోహన్‌రావు పనిచేశాడు. ఆయన 1993 ఫిబ్రవరి 02నుండి సొంతంగా ప్రాక్టీసు ప్రారంభించాడు. అభినంద్‌ కుమార్‌ షావిలి 2017 సెప్టెంబరు 21న ఉమ్మడి హైకోర్టు న్యాయమూర్తిగా నియమితులయ్యాడు. ఆయన 2019 జనవరి 2న తెలంగాణ హైకోర్టు న్యాయమూర్తిగా బాధ్యతలు స్వీకరించాడు.

మూలాలు

తెలంగాణ న్యాయమూర్తులు
న్యాయమూర్తులు
తెలంగాణ హైకోర్టు న్యాయమూర్తులు